Vores forældre er ikke onde. Oftest har de givet os en fantastisk barndom, men på det her punkt, er de vokset op med en fucked up mentalitet. For dem er det bare sådan, det er. Det er den norm, de kender til.

Blå bog Vipesan Param 25 år.

Læser medicin på 11. semester på Aarhus Universitet.

Hans forældre flygtede fra Sri Lanka til Danmark. Vipesan er selv født i Danmark og opvokset i Brande.

Vipesan er en del af musikkollektivet Vice Versa, hvor de er fire artister, to producere, en videofotograf og en fotograf, som samarbejder om at udgive musik.

Han udgiver musik under kunstnernavnet 'Vipe.' Senest udkom singlen 'Forelsket.' Omkring februar udgiver han sangen 'Midnat.' Producer på numrene er Frederik Reese.

Men vi, der er opvokset i Danmark, ved, det kan være anderledes. Derfor bliver jeg lidt chokeret, når jeg møder unge med indvandrerbaggrund, som adopterer tankegangen.

- Er du Vellalar?, spurgte en tamilsk pige mig en dag på universitet.

- Øhm, det tror jeg ikke?!

Hun mistede lysten til at socialisere med mig på grund af mit svar. Vellalar er en af de mest dominerende kaster blandt tamiler fra Sri Lanka.

Jeg tilhører Vellalar-kasten. Det vidste jeg bare ikke, da pigen spurgte, for mine forældre har aldrig gået op i at indoktrinere kastesystemet i mig.

Jeg har mødt flere, som går op i det. De mener, vi bør gifte os med en tamil med samme religion og kaste som os selv.

Med alderen har jeg kun en fuck-finger til overs for den tankegang.